section_heading: Životopis
paragraph_text: Radove, ocjene, prikaze i članke objavio u Viencu, Ljetopisu JAZU, Agramer Tagblattu, beogradskom Bratimstvu, cetinjskom Glasu Crnogoraca, Glasu Matice hrvatske, Hrvatskoj, Hrvatskom dnevniku, Hrvatskom domu, Hrvatskom učitelju, Hrvatskom kolu, Obzoru, Smotri dalmatinskoj, Sriemskom Hrvatu i drugima listovima. Istaknuti Gruberovi radovi su Povijest Istre u kojoj je Gruber cjelovito prikazao njenu povijest, uz dopunu o hrvatskom narodnom preporodu koju je napisao Vjekoslav Spinčić, zatim manji sintezni povijesni radovi Hrvatska za vrijeme narodnih vladara od doseljenja do 1102., ''Hrvatska u vrijeme Anžuvinaca od godine 1301. do 1381. te Pregled povijesti Bosne i Pregled povijest Istre''. Dio navedenih djela napisani su za djelo Znameniti i zaslužni Hrvati te pomena vrijedna lica u hrvatskoj povijesti od 925–1925.